கேள்வி: தோன்றி (மலை) என்பது என்ன?
பதில்: தோன்றி மலை அரசன் தாமான் தோன்றிக்கோன். ஆனிரைகள் மேயும் நிலம் கொண்ட ஆறு 'தண்ணான்பொருநை' (தண் ஆன் பொருநை). அதுபோலத் தாவும் மான்கள் தோன்றும் மலை 'தாமான்தோன்றி'. இந்த மலையில் பாய்ந்த அருவி கொட்டுவதில்லை. 'இழும்' என வழிந்தோடியது. இழுமென இழிதரும் அருவி வான்தோய் உயர்சிமைத் தோன்றிக் கோவே. புறநானூறு 399 இதனைக் கருவூருக்கு அருகிலுள்ள தான்தோன்றி மலை என அறிஞர்கள் கருதுகின்றனர். ஔவை சு. துரைசாமிப்பிள்ளை புறநானூறு 399 உரை